อธิบดีกรมบังคับคดี เปิดช่องทางไกล่เกลี่ยหนี้ชั้นบังคับคดี ช่วยเหลือลูกหนี้ในพื้นที่ประสบภัยน้ำท่วม คาดมีหลัก 10,000 ราย
นางสาวรื่นวดี สุวรรณมงคล อธิบดีกรมบังคับคดี กล่าวว่า กรมบังคับคดี จัดโครงการไกล่เกลี่ยชั้นบังคับคดีให้กับลูกหนี้ที่ได้รับผลกระทบจากสถานการณ์น้ำท่วมที่เกิดขึ้นในหลายพื้นที่ขณะนี้ เพื่อบรรเทาความเดือดร้อน และแบ่งเบาภาระให้กับลูกหนี้ ที่อาจประสบปัญหาขาดรายได้ หรือ มีความจำเป็นต้องใช้จ่ายเงินเพื่อยังชีพหรือซ่อมแซมที่อยู่อาศัย จนไม่สามารถชำระหนี้ได้ตามกำหนด


โดยลูกหนี้สามารถติดต่อเพื่อขอไกล่เกลี่ยหนี้ชั้นบังคับคดีได้ โดยไม่เสียค่าใช้จ่ายตามช่องทางที่สะดวก
 
ซึ่งต้องเป็นลูกหนี้ เดือดร้อนจริงและมั่นใจว่าไม่สามารถชำระหนี้ได้ อยู่ในจังหวัดที่กรมป้องกันและบรรเทาสาธารณะภัยประกาศเป็นพื้นที่ประสบภัยพิบัติน้ำท่วมแล้วเท่านั้น ซึ่งในรอบนี้เบื้องต้น มี 2-3 จังหวัด คาดว่าจะมีลูกหนี้ที่เข้าข่ายต้องให้ความช่วยเหลือหลักหมื่นราย กรมบังคับคดีจะเป็นตัวกลางนัดเจรจาไกล่เกลี่ย ระหว่างลูกหนี้กับเจ้าหนี้หรือสถาบันการเงินเจ้าหนี้ เพื่อหาทางผ่อนผันการชำระหนี้ออกไปตามความเหมาะสม ซึ่งที่ผ่านมาได้รับความร่วมมือจากเจ้าหนี้และสถาบันเจ้าการเงินเจ้าหนี้เป็นอย่างดี





อธิบดีกรมบังคับคดี ยังกล่าวว่า กรมบังคับคดีให้ความช่วยเหลือไกล่เกลีย หนี้ชั้นบังคับคดีให้กับผู้ประสบอุทกภัย มาอย่างต่อเนื่องตั้งแต่ปี 2560 ซึ่งประสบผลสำเร็จอย่างดีมีพื้นที่ประสบภัยหนักในจังหวัดสกลนคร สงขลาสุราษฎร์ธานีและนครศรีธรรมราช สามารถเจรจาไกล่เกลียได้สำเร็จ 451 ราย ทุนทรัพย์ 190 ล้านบาทหรือสำเร็จร้อยละ 87.40 และต้นปี 2561 ซึ่งไกล่เกลียหนี้ ที่จังหวัดปัตตานีและสุราษฎร์ธานี สำเร็จ รวม 433 ราย ทุนทรัพย์ 87 ล้านบาท หรือสำเร็จร้อยละ 88.37 จึงได้ดำเนินการต่อเนื่องมาในรอบนี้